Klub-rally mesterskabet i Speed Nord skulle søndag afgøres med det årlige Herregårdsløb. John Christensen skulle køre uden sin søn for første gang - imens sad sønnen bag rattet i sin egen bil. Også for første gang.

John Christensen er far til Johnni Christensen. De plejer at køre sammen, men lørdag havde de en benhård kamp imod hinanden. 18-årige Johnni Christensen skulle for første gang sidde bag rattet i et rallyræs. - Jeg har luret af i rimelig mange år nu, hvordan man gør, så nu skal den bare ha' noget gas, sagde Johnni Søren til TV2/NORD. Men far John var også klar fra start - for han er udemærket klar over, hvad det er, der er på spil. - Der er jo selvfølgelig altid håneretten - og det kan blive en meget, meget lang vinter, sagde John Christensen. Men Johnni Sørensen var fuld af selvtillid inden søndagens opgør. - Det jeg ser mest frem til det er jo at give min far smadder, sagde den unge debutant. Men det begyndte ikke som Johnni havde forudset det. Først kørte han forkert og modtog. Og derefter slagtede han fire kegler, hvilket resulterede i tyve strafpoint. Det var dog ikke de eneste problemer Johnni Christensen kom ud for. Senere måtte selv hans største konkurrent - hans far - komme ham til undsætning med et par gode råd.